Кривбасс (футболан клуб)
«Кривба́сс» () — украинийн Кривой Роган футболан клуб. 2021/22 шарахь ловзуш йу Украинин чемпионатан хьалхара лигехь.

Истори 
Команда санна ловза йолайелира 1959 шарахь «Кривой Рог гӀалин команда». Цул хьалха левзина йезархойн къийсамашкахь.

Украинин йерриг чемпионаташ (2013 шо кхаччалц), дуьххьарлерниг йоцург, дӀайаьхьира Лакхара лигехь. 2000 шарахь левзира Украинин кедан финалехь. 1999 а, 2000 а шерашкахь хилира чемпионатан борзанан совгӀатхо.

ЦӀераш:
 1949—1952 — «Спартак»;
 1959 — Кривой Рог гӀалин команда;
 1960—1962 — «Авангард»;
 1962—1965 — «Ламанхо»;
 1966 — «Кривбасс».

«Кривбасс» левзина Украинин чемпионатан лакхара лигехь 1992/93 шарахь дуьйна. Клубан уггаре аьтто хилла лара мегар ду 1998/99 а, 1999/2000 а шераш (чемпионатехь кхоалгӀа меттиг а, УЕФА кеде меттиг йаккхар а). Цул сов, 1999/00 шарахь «Кривбасс» Украинин кедан финалхо а хилира.

2006/07 шо долалуш шеко йара командо Украинин чемпионатехь дакъа лацарх. «Кривбассан» финансийн хьал чолхе дара, лакхар лигехь ловза йукъадилла оьшу ахча дацара. ПФЛ бюрос сацам бира команда Хьалхара лиге охьайаккха, амма тӀаьххьара финансийн агӀо нисйира, клуб лакхара лиге чукховдийра.

2013 шеран майн чаккхенгахь «Кривбассан» администрацис УПЛ дирекцега хаийтира, клубан финансаш совцайарна церан дийзира премьер-лигин йукъарайала. Йукъарайолуш команда турниран таблицехь йалхалгӀа меттигехь йара. 2013 шеран июнехь клубан профессионалан статусан лицензи дӀайаьккхира, хӀунда аьлча командин футболисташна а, белхалошна а хьалха клубан $4 млн декхар дара. Бакроталлин процедура йолийра.

2013 шеран декабрехь «Кривбассо» 2014/15 шарахь дуьйна ШолгӀа лигехь дакъа лаца кехаташ чуделла, амма тӀаьхьа къовсамашка дӀа ца йазйелла.

2015 шеран августехь дуьйна Днепропетровскан областан чемпионатан Суперлигехь ловза йолайелира ФК «Кривбасс», шолгӀа гуоне кехаташ чуделла. Юридически агӀора клуб когаметта йацара ДЖЙ «ФК Кривбассан», амма фактехь цара лорура «Кривбасс» шайн хьалхарниг. Клубан цӀера стадион йара «Спартак». 2015 шарахь дуьйна ЙФК «Кривбассо» дакъа лоцура йезархойн къийсамашкахь, 2020/21 шарахь дакъа лецира Днепропетровскан областан чемпионатан Суперлигин а, Хьалхара лигин турнирийн жеребьёвкехь, Хьалхара лигин клубо санна, амма турнирехь дакъа ца лецира клуб йуха денйеш хиларна.

2020 шарахь Украинин президенто Зеленский Владимира халкъан депутатан Корявченков Юрийна тӀедиллира команда денйеш болх бар. 2020 шеран аьхка кхайкхийра, клуб денйийр йу Кривой Роган «Горнякан» базин тӀехь. Керла команда йира Днепропетровскан областан чемпионатехь ловзу йезархойн «Кривбасс», «Горнякца» цхьаьнатоьхна, цуо тӀаьхьарчун меттиг дӀалецира ШолгӀа лигехь. Президент хилира «Горнякан» экс-президент а, долахо а волу  Караманиц Константин, иштта «Горняк» йукъара керла йина клубе дехьавелира коьрта тренер Приходько Геннадий шен штабаца, берриг ловзархой а. Йезархойн «Кривбассан» коьрта тренер а, долахо а волу Мазур Сергей (иза а вара «Кривбассан» брендан долахо) вице-президентан дарж дӀалецира.

Тренерийн штаб 
 Коьрта тренер: Александр Бабич
 Тренер: Александр Лавренцов
 Тренер: Владимир Белаков
 Тренер: Артём Филимонов
 Кевнахойн тренер: Тарас Гребенюк
 Тренер-аналитик: Александр Малахов
 Физикин кечаман тренер: Михаил Самохвалов
 Физикин кечаман тренер: Тимур Скорых

Жимахойн команда 
 Лакхара тренер: Виценец Виталий
 Тренер: Козарь Геннадий
 Кевнахойн тренер: Бокарев Александр

Коьрта хӀоттам 
2022 шеран 11 мартан хьолехь

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

Билгалдахарш

Литература 
 Алакин Е., Гнатюк В. Футбол 92-93. Календарь-справочник. Кривой Рог, 1993.

Хьажоргаш 

 Официальный сайт.
 Фан-сайт
 История ФК Кривбасс.
 Новости «Кривбасса» на Tribuna.com
 Профиль на сайте Wildstat.ru (Украина)
 Профиль на сайте Wildstat.ru (СССР)

ФК «Кривбасс»
ССРС футболан клубаш
Кривой Роган футболан клубаш